অ্যাথলেটিক্সের সবচেয়ে কঠিন ইভেন্ট বলা হয় হেপ্টাথলনকে। ট্র্যাক আর ফিল্ড মিলিয়ে মোট সাতটি ইভেন্টে পরীক্ষার মুখোমুখি হতে হয় প্রতিযোগীকে। ওই সাতটিতেই নিজেকে উজাড় করে দিলেন জলপাইগুড়ির পরিবারের মেয়ে। মঙ্গলবার জ্যাভেলিন থ্রো-এর পর ছ’টি ইভেন্ট শেষ হয়। তাতে তাঁর নিকটতম প্রতিদ্বন্দ্বী ওয়াংয়ের মোট পয়েন্ট ছিল ৫১৫৫। অন্য দিকে, স্বপ্নার কাছে ছিল ৫২১৮ পয়েন্ট। অর্থাত্ ৬৩ পয়েন্টের ব্যবধান। ফলে একেবারে ঘাড়ের কাছেই নিঃশ্বাস ফেলছিলেন ওয়াং।